Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 542

10. évfolyam Évi óraszám: 185 óra Belépõ tevékenységformák Fogalomalkotás közvetlen észlelés és közvetett tapasztalás alapján. Információk gyûjtése ismeretterjesztõ kiadványok, médiumok segítségével. Az információk értelmezése, következtetések megfogalmazása, lényegkiemelés. Az önismeret és emberismeret forrásainak megismerése. Irányított megfigyelés. Mindennapi ismeretek Témakörök Tartalmak Mindennapi ismeretek Hivatalos ûrlapok, a szakmacsoporttal kapcsolatos dokumentumok kitöltése. Önéletrajzírás, másról szakirányú jellemzés írása. Ügyintézés postán, hivatalokban, egészségügyi intézményekben. Menetrend, térkép, egészségügyi dokumentumok használata. Használati útmutatók értelmezése. Elsõsegély-nyújtási alapismeretek Az elsõsegélynyújtó kötelességei. Tennivalók és meg nem tehetõ dolgok vészhelyzetben, sérülések esetén. Helyszínbiztosítás. Segélykérés, a mentõ, a tûzoltóság és a rendõrség hívásának szabályai. Házi patika, elsõsegélykészlet. Felkészülés a szakképesítések gyakorlóhelyeinek látogatására Megfigyelési szempontok kialakítása: - az ott dolgozók tevékenysége, munkafolyamatok, mûveletek, - a használt gépek, szerszámok, - a munkakörülmények, - a munkavédelmi elõírások, - a dolgozókkal szemben támasztott pszichikai, fizikai követelmények. Pedagógia Témakörök Tartalmak A nevelés folyamata A nevelés és a nevelt a nevelés folyamatában: - a nevelõközösség, az óvodapedagógus, - a dajka mint modell, személyiségjegyei, feladatai, - a sportoktató mint modell, személyiségjegyei, feladatai, - gyermek-gyermek kapcsolatok, konfliktusok, barátságok. A szocializáció folyamata. A nevelés színterei A családi nevelés, anya-gyermek kapcsolat. A bölcsõdei nevelés. Az óvodai nevelés. Az iskolai nevelés. Szabadidõs tevékenységek. Nevelés a közösségben A csoport, a közösség jellemzõi. Közösségi nevelés, mint a nevelés alapvetõ kerete. Az egyén és a közösség, az egyéni bánásmód. A gyermekközösség alakításának lehetõségei, a hagyományok szerepe a közösségek formálásában. A nevelés módszerei A módszer értelmezése, a módszer megválasztását befolyásoló tényezõk. A módszerek fajtái, csoportosításuk, a különbözõ módszerek alkalmazása. A nevelés eszközei A játék, a sport, a tanulás, a munka. A játék, sport, tanulás, munka, mint tevékenységek összehasonlítása. Különleges bánásmódot igénylõ gyermekek nevelése A magatartászavar jellemzõi, okai. A beteg, sérült gyermek gondozásával-nevelésével, fejlesztésével kapcsolatos feladatok. A helyettesítõ, korrigáló, pótló nevelés. Pszichológiai alapismeretek Témakörök Tartalmak Általános lélektan Érzékelés - észlelés, figyelem, álom, ábránd. Tanulás - tudás. Emlékezet és képzelet, gondolkodás, intelligencia és kreativitás. Motiváció, érzelem. Személyiség-lélektan A személyiség összetevõi és ezek összefüggései. Érdek, érték, érdeklõdés, képesség, irányulás és indítékok. Világnézet, meggyõzõdés, eszmények, beállítódás. Temperamentum- és személyiségtipológia. A jellem és a jellemszerkezet. Személyiségprofil és -stílus. Az érett személyiség kritériumai. Fejlõdéslélektan Az érés és fejlõdés törvényszerûségei. A szenzoros és a kognitív mechanizmusok fejlõdése. A tanulás, mint viselkedésmódosulás. Az érzelmi-akarati élet fejlõdése. A születés elõtti fejlõdés. Az újszülött- és csecsemõkor fejlõdéslélektana. A kisgyermek és az óvodás pszichés jellemzõi. Kisiskolás- és pubertáskor. A serdülõ- és ifjúkor pszichés jellemzõi. Felnõttkor - öregedés – öregkor - aggkor. A szocializáció fõbb területei. A továbbhaladás feltételei Pedagógia: A tanulók ismerjék a nevelés lehetõségeit és korlátjait, módszereit, eszközeit és folyamatait, a személyiség fejlõdését befolyásoló tényezõket, a szokásalakítás menetét, a családi, bölcsõdei, óvodai és iskolai nevelés sajátosságait, a magatartászavar kialakulásának okait, valamint a beteg és sérült gyermek gondozásával-nevelésével kapcsolatos feladatokat. Pszichológiai alapismeretek: Tudják felidézni az alapvetõ általános és személyiséglélektani alapfogalmakat, konkrét tapasztalatokat szerezni saját lelki jelenségeikrõl és azok mûködésérõl. Tudják felismerni az egyes lelki jelenségeket és személyiségdimenziókat, az érett személyiség kritériumait összevetni a saját és mások személyiségjellemzõivel. Tudják meghatározni az érés és a fejlõdés törvényszerûségeit, a szenzomotoros és kognitív fejlõdés menetét, a tanulás viselkedésmódosító szerepét, a motiváció, az érzelem és az akarat fejlõdésének lényegét. Tudják felsorolni a szocializáció legfontosabb területeit, megmagyarázni fejlõdést befolyásoló szerepét. Tudják értelmezni a begyûjtött információkat. Mindennapi ismeretek: Legyenek képesek ügyeik intézésére, dokumentumok, tájékoztatók használatára. Tudják vészhelyzetben felmérni és betartani kompetenciájuk határait, nyugodtan, logikusan cselekedni, szakszerûen segítséget kérni. Legyenek képesek személyek, helyzetek, intézmények bemutatása mellett azok egyszerû értékelésére is. OKTATÁSI SZAKMAI ALAPOZÓ GYAKORLATOK 9–10. évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. Az Oktatási szakmai alapozó gyakorlatok oktatásának alapvetõ célja az oktatás szakmacsoportban az elmélethez kapcsolódó manuális tevékenységek elsajátításán keresztül a motiváció elõsegítése, a pályaválasztás erõsítése, a tanulók önálló és csoportban történõ munkavégzésre való felkészítése. Az „A2” változatú kerettanterv célja alapvetõen azoknak a funkcionális, gyakorlati készségeknek, képességeknek a fejlesztése és továbbfejlesztése, amelyek a szakképzésbe való belépéshez feltétlenül szükségesek. A Viselkedés- és kommunikációs kultúra gyakorlatok célja a fiatalok mentálhigiénés fejlõdésének segítése, a szabadidõ kulturált eltöltésére való szoktatás, a fiatalok bevezetése a hasznos, személyiségépítõ munkába és az életbe. A Manuális készségfejlesztõ gyakorlatok célja, hogy a tanulók vizuális kultúráját megalapozza, felkeltse ilyen irányú érdeklõdésüket, a tanulók kézügyességének és alkotókészségének fejlesztése mellett fokozza a tanulók kreativitását, formálja esztétikai érzéküket, juttassa õket sikerélményekhez. Fontos, hogy a gondolatok, pozitív érzelmek az elkészített munkákban kifejezésre jussanak. A gyakorlat során a tanulók minél többféle anyaggal ismerkedjenek meg. A Mindennapi teendõk gyakorlatok célja, hogy a tanulók napi teendõinek végzését, az ehhez szükséges egyes eszközök használatát készséggé fejlessze, egyúttal motiválja a tanulókat az önálló munkavégzésre. Segítse az igényes, helyzethez illõ szóhasználatot, mondat- és szövegalkotást, a közéleti szövegek értelmezését és megfogalmazását, a környezõ világban való eligazodást. Tegye képessé a tanulókat saját és mások ügyeinek intézésére, saját és mások testi épségének megvédésére, baleset esetén a szakemberek megérkezéséig a további károsodás megakadályozására. A Szakmai készségfejlesztõ gyakorlatok célja a koordinációs alapkészségek fejlesztése. Szerezzenek gyakorlatot a játékés sporttevékenységhez kapcsolódó ismeretek (szabályok, mechanikai-biomechanikai törvényszerûségek, egészségügyi megfontolások, mozgáskommunikáció) alkalmazásában. Fejlõdjön a tanulók ügyessége, értsék és gyakorolják a prevenciót az ortopédiai elváltozások megelõzésében, ellensúlyozásában, a keringési és légzõrendszeri betegségek terén a károsodások csökkentése érdekében. Fejlesztési követelmények A tantárgy a gyakorlati tevékenységeken keresztül erõsítse a tanulók motivációját, és segítse a pályaépítést. A gyakorlatok során fejlõdjön és erõsödjön a tanulók szakmai munkájukkal kapcsolatos kötelességtudata, felelõsségérzete, a szóbeli kommunikációban törekedjenek a nyelv szabatos, helyes használatára. Fejlõdjön a tanulókban az önálló feladatmegoldás képessége, érezzék meg a munkavégzés eredményének, a sikernek az értékét, örömét. Viselkedés- és kommunikációs kultúra gyakorlatok: A tanulók ismerjék meg saját személyiségüket, fejlesszék a viselkedéskultúra és a kommunikáció terén egyéni adottságaikat. Legyenek képesek a helyzetek, a másik ember kommunikációjának megértésére, elemzésére, a konfliktusok kezelésére. Manuális készségfejlesztõ gyakorlatok: Fejlessze a tanulók térérzékeléssel és térszemlélettel, analizálással, szintetizálással, konstruálással, rekonstruálással, arányérzékeléssel, forma- és tömegfelismeréssel kapcsolatos képességeit. Szerezzenek tapasztalatot az anyagok és a belõlük készült tárgyak tulajdonságairól (anyag, forma, esztétikum). Tudják kiválasztani a kivitelezéshez szükséges anyagokat és a megmunkáláshoz szükséges egyszerû szerszámokat. Váljanak képessé a balesetmentes munkavégzés körülményeinek megteremtésére, a balesetmentes munkavégzésre. Mindennapi teendõk gyakorlatok: A tanulók legyenek képesek hivatalos ügyek intézésére. Ismerjék fel és értelmezzék a leggyakoribb vevõtájékoztatási jelrendszereket, tudják a szükséges információforrást kiválasztani, használni. Tudják vészhelyzetben felmérni és betartani kompetenciájuk határait, nyugodtan, logikusan cselekedni, szakszerûen segítséget kérni. Legyenek képesek személyek, helyzetek, intézmények bemutatása mellett azok egyszerû értékelésére is. Szakmai készségfejlesztõ gyakorlatok: A tanulók tudják megelõzni a testtartási rendellenességek kialakulását. A tanult elemekbõl legyenek képesek összefüggõ gyakorlatot bemutatni. Mozgásukat motorikus cselekvési biztonság jellemezze. Fejlõdjön izomérzékelésük, labilis egyensúlyi helyzetben is biztonsággal uralják testüket. Ismerjenek meg és alkalmazzanak egyszerûbb képességfejlesztõ eljárásokat. Alakuljon ki a tanulókban a mozgásos tevékenységformák hátterében levõ fizikai, biológiai, pedagógiai elvek megismerésének és értelmezésének szükséglete.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes